== Angrebet ==
Angrebet begyndte omkring klokken 2:00 den 3. februar 1982. En enhed fra hæren gennemsøgte den gamle bydel og fandt gemmestedet for en lokal guerillaleder Umar Jawwad (også kendt som [[Abu Bakr]]) og kom under ild. Andre oprørere blev tilkaldt over radio og snigskytter på hustagene dræbte nogen af de syriske soldater. Hæren sendte forstærkninger for at belejre Abu Bakr, som gav ordre om et generelt oprør i Hama. Højtalerne i moskeerne, som ellers blev benyttet for at kalde folk til bøn, blev benyttet til at opfordre til [[jihad]] mod Ba'ath, og flere hundrede muslimske oprørere angreb boliger for offentlige tjenestemænd og lokale partiledere i [[Ba'ath-partiet]], erobrede politiposter og militære forsyninger. Om morgenen den 3. februar var omkring 70 ledende partimedlemmer dræbt, og de muslimske oprørere og andre oppositionelle grupper erklærede byen som "befriet" og opfordrede syrerne til at rejse sig mod de "vantro".<ref name=seal333>Seale, Patrick: ''Asad, the Struggle for the Middle East'', ss. 332-333 University of California Press, 1989</ref>
Historie